Source: http://docplayer.fi/11637405-Jatevesineuvonta-keski-suomessa-2014-2015-loppuraportti.html
Timestamp: 2018-10-23 17:28:42+00:00
Document Index: 1403766

Matched Legal Cases: ['kko ', 'kko ', 'kko ', 'kko ', 'kko ', 'kko ']

Download "Jätevesineuvonta Keski- Suomessa 2014-2015 Loppuraportti"
1 Loppuraportti 1 (40) Jätevesineuvonta Keski- Suomessa Loppuraportti Nina Pimiä
2 Loppuraportti 2 (40) Sisällys 1 Yleistä hankkeesta Hankkeen rahoitus Hankkeen kulut Hankkeen suunnittelu ja hallinnointi Yhteistyö kuntien kanssa Muut yhteistyötahot 5 2 Hankkeen jätevesineuvojat ja muut työntekijät Toimialueet, tehtävät ja työajan käyttö Neuvojien taustat ja koulutus 6 3 Tiedotus ja markkinointi 7 4 Yleisneuvonta Puhelin- ja sähköpostineuvonta Neuvontapisteet tapahtumissa Yleisötilaisuudet Yksilöllinen neuvonta 9 5 Kiinteistökohtainen neuvonta Toteutustapa Kiinteistöjen jätevesijärjestelmien taso Kiinteistöjen käyttö Yhteenveto käynneillä annetuista arvioista Yhteenveto käynneillä annetuista arvioista vakituisesti asutuilla kiinteistöillä Yhteenveto käynneillä annetuista arvioista vapaa-ajan asunnoilla Yhteenveto käynneillä annetuista toimenpide-ehdotuksista 16 6 Palaute ja neuvonnan vaikuttavuus 18 7 Tuloksellisuus 20 8 Arvio hankkeen onnistumisesta 20 9 Johtopäätökset 21 Allekirjoitukset Liitteet
3 Loppuraportti 3 (40) 1 Yleistä hankkeesta (JAMK) toteutti puolueetonta haja-asutuksen jätevesineuvontaa tarjonneen hankkeen Keski-Suomen maakunnassa Käytännön neuvontatoimet päätettiin , mutta hankkeen loppuraportointi ja muut loppuselvitykset laadittiin Neuvontaa oli saatavilla koko maakunnassa vesihuoltolaitosten viemäriverkostojen toiminta-alueiden ulkopuolisilla alueilla. Neuvontaa annettiin puhelimitse, internetissä, messuilla/markkinoilla, kylätapahtumissa ja kiinteistökohtaisilla neuvontakäynneillä. Kaikki neuvontamuodot olivat kiinteistönomistajille vapaaehtoisia ja maksuttomia. Hanke toteutettiin Suomen Ympäristökeskuksen (SYKE) jätevesineuvonnan ohjeita noudattaen. 1.1 Hankkeen rahoitus 1.2 Hankkeen kulut Hanke rahoitettiin ympäristöministeriön harkinnanvaraisella avustuksella ( ) ja n omalla rahoitusosuudella (76,04 ). Rahoituksen myönsi ja sen käyttöä valvoi Keski-Suomen ELY-keskus, jonka yhteyshenkilöksi hankkeelle oli nimetty vesihuoltoylitarkastaja Juha Vuorenmaa. Hankkeen kuluista pääosan muodostivat henkilöstön palkat, matkakulut ja ostopalvelut. Ostopalvelut sisältävät mm. hankkeen mainokset ja esitteet. Vuokrat sisältävät toimistovuokrat, neuvontatilaisuuksien tilavuokrat (osa tiloista saatiin maksutta käyttöön) sekä neuvojien käytössä olleiden ICT-laitteiden vuokrakustannukset. Muut kustannukset sisältävät mm. neuvojien suojavarusteita ja ostettuja neuvontamateriaaleja. Taulukko 1. Hankkeen lopulliset kustannukset Haja-asutuksen jätevesineuvonta Toteutuneet kustannukset Henkilöstökustannukset ,53 Ostopalvelut 1 236,64 Vuokrat 1 919,91 Matkakulut ,91 Muut kustannukset 1 006,70 Yleiskulut, Jamk 2 702,35 Kokonaiskustannukset yhteensä ,04
4 Loppuraportti 4 (40) 1.3 Hankkeen suunnittelu ja hallinnointi Jätevesineuvontahanke suunniteltiin syksyllä 2013, vuoden 2014 neuvontarahoituksen tultua haettavaksi. Suunnittelussa hyödynnettiin JAMK:n hankehenkilöstön osaamista ja aiempia kokemuksia neuvonnan järjestämisestä sekä edellisen neuvontahankkeen yhteydessä kertynyttä tietoa. Hanketta suunniteltaessa kuultiin myös alueen kuntien viranomaisten toiveita tarvittavista neuvontatoimista. Kuntien ja ELY-keskuksen toiveiden mukaisesti neuvontaa ei rajoitettu koskemaan vain osaa maakunnan kunnista. Myös asiakkailta saadun palautteen mukaan päädyttiin tarjoamaan neuvontaa koko maakunnan alueella, jotta kaikilla kohderyhmään kuuluvilla olisi yhtäläiset mahdollisuudet saada tarvitsemansa neuvonta, asuin- tai mökkipaikkakunnasta riippumatta. Hankkeen hallinnoi. 1.4 Yhteistyö kuntien kanssa Neuvontahankkeen toiminta aloitettiin yhteydenotoilla kaikkiin kuntiin keväällä Kaikkien kuntien kanssa käytiin keskusteluja sähköpostitse ja puhelimitse hankkeen tarkoituksesta ja tavoitteista sekä neuvonnan tarpeista ja kohdentamisesta kunkin kunnan alueella. Neuvottelujen jälkeen hankkeessa suunnattiin neuvonnan painopisteitä resurssien puitteissa niihin kuntiin, joissa neuvonnalle vaikutti olevan tarvetta. Yhteistyötä kuntien kanssa jatkettiin neuvontatyön edistyessä. Kuntia pidettiin ajan tasalla hankkeen toiminnasta ja samalla kysyttiin aktiivisesti kuntien tarpeita neuvonnalle. Yhteistyö kuntien kanssa vaihteli huomattavasti. Aktiivisimpien kuntien kanssa pidettiin tiiviisti yhteyttä ja ideoitiin neuvonnan kehittämistä, heiltä saatiin myös ehdotuksia ja ideoita neuvonnan toteuttamiseen. Passiivisempiin kuntiin lähetettiin ajankohtaistiedotteet ja pyydettiin kommentoimaan neuvonnan toteutumista ja ilmoittamaan neuvonnan tarpeista kunnassa, jos sellaisia oli. Kevättalvella 2015 käytiin kuntien kanssa uudet keskustelut neuvonnan tarpeista. Syksyllä 2014 alkanut liikehdintä jätevesilainsäädännön muuttamiseksi johti tilanteeseen, jossa neuvonnan kysyntä kiinteistönomistajien tilauksesta väheni merkittävästi. Epävarmuus heijastui myös joidenkin kuntien suhtautumisessa neuvonnan toteuttamiseen. Joissakin kunnissa nähtiin parhaimmaksi jäädä odottelemaan mahdollisia lainsäädäntöön tulevia muutoksia, eivätkä nämä kunnat olleet enää kiinnostuneita neuvonnasta.
5 Loppuraportti 5 (40) Käytännössä aktiiviset kunnat ja niiden asukkaat hyödynsivät hankkeen palveluista suurimman osan. Koska neuvonta ja sen toteutus perustuu vapaaehtoisuuteen ja tarkoituksenmukaiseen kustannustehokkuuteen, ei aktiivisia neuvontatoimia kohdistettu niihin kuntiin, joiden yhteyshenkilöt suhtautuivat passiivisesti hankkeen toimintaan. 1.5 Muut yhteistyötahot Kuntien lisäksi hankkeella oli myös muita yhteistyötahoja. ELY-keskus valvoi hankkeen toimintaa ja neuvontatoimien kohdentamisesta käytiin keskusteluja myös heidän kanssaan. Suomen ympäristökeskuksen sekä muiden neuvontahankkeiden kanssa selviteltiin hankalia tulkintakysymyksiä sekä jaettiin kokemuksia neuvonnan toteuttamisesta. Saarijärven seudun jätelautakunnan ja jätehuoltoyhtiö Sammakkokankaan kanssa tehtiin yhteistyötä erityisesti tiedotuksen suhteen. 2 Hankkeen jätevesineuvojat ja muut työntekijät 2.1 Toimialueet, tehtävät ja työajan käyttö Hanke teki yhteistyötä muiden JAMK:n Biotalousinstituutin hallinnoimien maaseudulle kohdistuvien hankkeiden kanssa. Hankkeet lähettivät jätevesineuvontahankkeen tiedotteita ja mainoksia omille asiakkailleen ja sidosryhmilleen. Tietoa hankkeen toiminnasta jaettiin oman organisaation lisäksi myös muille maaseudun toimijoille ja hankkeille, esim. Keski-Suomen kylät ry:lle ja alueen vesiosuuskunnille. Hankkeen neuvontatoimien toteuttamiseen osallistui yhteensä viisi työntekijää. Projektipäällikkönä toimi Nina Pimiä ja projekti-insinöörinä/ jätevesineuvojana toimi Tuija Manerus. Molempien työpanosta kohdistui hankkeelle koko hankkeen ajan. Jätevesineuvojina kesäaikoina työskentelivät Marianne Ojanperä (2014), Tiina Toivonen (2014 ja 2015) ja Samuli Lahtela (2015). Hankkeelle töitä teki myös projektisihteeri Jaana Sironen (talouden hallinta, kirjanpito, maksatus). Neuvojien toimialueet vuonna 2014 jaettiin maantieteellisesti siten, että Tuija Manerus vastasi eteläisen Keski-Suomen neuvonnasta. Nina Pimiä, Marianne Ojanperä ja Tiina Toivonen hoitivat pohjoisen Keski-Suomen aluetta. Alueiden rajapinnoilla neuvonnasta vastattiin yhteisesti niin, että kaikki tehtävät voitiin hoitaa järkevällä tavalla. Kaikki hoitivat sekä yleis- että kiinteistökohtaista neuvontaa.
6 Loppuraportti 6 (40) 2.2 Neuvojien taustat ja koulutus Toimialueet vuodelle 2015 jaettiin pääpiirteissään samalla tavalla. Tuija Manerus vastasi ensisijaisesti eteläisen Keski-Suomen neuvonnasta. Hän teki sekä yleis- että kiinteistökohtaista neuvontaa ja lisäksi hän vastasi yhteydenpidosta kuntiin sekä neuvojien perehdytyksestä. Jätevesineuvojat Tiina Toivonen ja Samuli Lahtela vastasivat pohjoisen Keski-Suomen kuntien neuvonnasta. He tekivät pääasiassa kiinteistökohtaista neuvontaa. Nina Pimiä huolehti tarvittavista raportoinneista, tiedottamisesta ja puhelinneuvonnasta. Hankkeen hallinnoinnista, töiden koordinoinnista ja nettisivujen ylläpidosta vastasi koko hankkeen ajan projektipäällikkö Nina Pimiä. Nina Pimiä on koulutukseltaan ympäristöteknologian insinööri (AMK) ja ammattiaineiden opettaja. Työkokemusta jätevesineuvonnasta ja haja-asutusalueiden vesihuollon kehittämisestä hänellä on yli kymmenen vuotta. Hän on toiminut haja-asutuksen jätevesienkäsittelyn opettajana ja kouluttajana eri laajuisissa opintokokonaisuuksissa. Sivutoimisesti hän on tehnyt myös jätevesisuunnittelua. Tuija Manerus on prosessitekniikan insinööri ja laborantti, joka on erikoistunut haja-asutuksen jätevesien käsittelyyn JAMK:n järjestämissä erikoistumisopinnoissa. Tuija on toiminut myös aiemmin jätevesineuvojana ja kouluttajana sekä jätevesisuunnittelijana. Marianne Ojanperä on koulutukseltaan ympäristötieteiden FM. Tiina Toivonen on agrologi (ylempi AMK) ja Samuli Lahtela on agrologi (AMK). Kaikkien neuvontatyötä tehneiden perehdytys neuvontaan suoritettiin SYKE:n laatiman jätevesineuvojien koulutusohjelman mukaisesti. Neuvojille suunnattuun teoriakoulutukseen SYKE:ssa osallistuttiin joko paikan päällä tai etäyhteyden kautta keväällä 2014 ja Koulutuksen lisäksi neuvojat perehtyivät koulutusohjelmassa mainittuihin aineistoihin omatoimisesti sekä ohjatusti yhdessä projekti-insinöörin tai päällikön kanssa. Kiinteistökäyntien toteuttamiseen opastettiin neuvojia yhteisillä neuvontakäynneillä parin päivän ajan. Neuvojan käytyä ensimmäisillä itsenäisillä kiinteistökäynneillä, käytiin tuloksia ja kokemuksia läpi projekti-insinöörin tai - päällikön kanssa. Lisäksi neuvojilla oli aina mahdollisuus konsultoida projektipäällikköä tai projekti-insinööriä vaikeilta tuntuneiden kohteiden osalta. Etukäteen haastavilta vaikuttaneille kohteille mietittiin ratkaisuvaihtoehtoja jo ennen käyntiä ja vaikeimmille kohteille neuvonnan suorittivat projekti insinööri
7 Loppuraportti 7 (40) 3 Tiedotus ja markkinointi tai -päällikkö. Vaikeita neuvontakohteita tai muuten erikoisia tapauksia käsiteltiin myös yhteisissä hankepalavereissa. Jätevesineuvonnan etenemisestä tiedotettiin kuntia noin kerran kuukaudessa. Kuntien kanssa sovittiin neuvonnan edistämiseksi tarvittavista palavereista ja jätevesi-infojen ym. järjestämisestä. Jätevesi-infojen pitäminen pyrittiin toteuttamaan yhdessä kuntien kanssa siten, että joku kunnan viranhaltijoista pääsisi myös tilaisuuteen. Kuntiin lähetettiin valmis jätevesineuvonnasta kertova mainos, jonka sai laittaa kunnan nettisivuille tai tulostettuna ilmoitustaululle tai vaikka jakaa asukkaille. Kiinteistökohtaisesta neuvonnasta sekä neuvojien mahdollisuudesta osallistua tapahtumiin lähetettiin lisäksi sähköpostitiedotteita kyläyhdistysten, vesiosuuskuntien ja muiden hankkeiden toimijoille. Tilaisuuksista tiedotettiin lehti-ilmoituksilla Keskisuomalaisessa ja paikallislehdissä sekä hankkeen internetsivuilla. Maksettuja mainoksia tehtiin paikallislehtiin (5 kpl) tilaisuuksien ilmoituksina. Maakuntalehti Keskisuomalaisen menovinkit -palstalla julkaistiin 6 ilmoitusta hankkeen tapahtumista. Muita satunnaisia tiedotuskanavia käytettiin aina tilanteen salliessa. Yksi kunta lähetti hankkeen laatiman tiedotteen ympäristölautakunnan jäsenille. Saarijärven seudun jätelautakunta lähetti kirjeitse jätevesilietteitä koskevan kyselynsä mukana tietoa jätevesineuvonnasta n alueen mökkiläiselle. Neuvontaa ja jätevesien käsittelyn vaihtoehtoja erityisesti jätevesilietteiden osalta esiteltiin suoraan myös lautakunnalle. Lisäksi neuvonnan mainoksia kiinnitettiin harkinnan mukaan yleisille ilmoitustauluille. Yksi hankkeen tavoitteista oli kirjoittaa jätevesiaiheisia artikkeleita maakunnan lehtiin. Artikkeleita kirjoitettiin ja tarjottiin erityisesti paikallislehtiin, mutta niistä julkaistiin vain murto-osa. Hankkeessa todettiin tehokkaammaksi keinoksi ottaa yhteyttä suoraan toimittajiin ja aktivoida heitä juttujen tekoon. Aihe ei kuitenkaan saanut suurta suosiota. Hankeaikana lehdet ja muu media julkaisivat yhteensä 7 kpl aiheeseen liittyviä artikkeleita tai haastatteluja. Artikkelit käsittelivät haja-asutuksen jätevesien käsittelyä, lainsäädännön vaatimuksia ja hankkeen toteuttamaa neuvontaa sekä neuvonnan tuloksia. Muuta medianäkyvyyttä saatiin mm. maksuttomilla ilmoituksilla sanomalehtien menot-palstoilla (6 kpl) sekä hankkeen mainoksilla kuntien ym. tiedotteissa, jotka kunnat itse julkaisivat. TV- ja radiohaastatteluja julkaistiin hankkeen aikana 7 kpl. Kaikki haastattelut julkaistiin YLE Keski-Suo-
8 Loppuraportti 8 (40) men ohjelmistossa ja niiden aiheina olivat jätevesijärjestelmien kunnostustarpeet, kuivakäymälät, neuvontahankkeen toiminta ja jätevesilainsäädäntöön ehdotetut muutokset. Hanke teetti myös esitekortin, jota jaettiin tilaisuuksissa ja tapahtumissa. Kortti jätettiin myös niille alueellisen neuvonnan kiinteistöille, joilta ei tavoitettu ketään neuvontakäynnille ehdotettuna aikana. Kortissa oli lyhyt esittely neuvonnasta ja hankehenkilöstön yhteystiedot. 4 Yleisneuvonta Yleisneuvontaa hankkeesta oli saatavilla jatkuvasti, myös talviaikaan. Yleisneuvontaa toteutettiin pitämällä yllä hankkeen nettisivuja, järjestämällä tilaisuuksia ja osallistumalla muiden järjestämiin tilaisuuksiin sekä erilaisiin tapahtumiin. Tarjolla oli neuvontaa myös puhelimitse ja sähköpostitse. 4.1 Puhelin- ja sähköpostineuvonta Puhelin- ja sähköpostineuvontaa annettiin hankkeen aikana 166 henkilölle. Olettavasti todellinen määrä on jonkin verran suurempi, koska puhelimeen vastattiin milloin missäkin, joten neuvonnan kirjaaminen on voinut jäädä tekemättä. Mikäli neuvojat eivät pystyneet vastamaan puheluun sen tullessa, soitettiin myöhemmin takaisin asiakkaille. Varsinaista puhelinpäivystystä iltaisin tai viikonloppuisin ei järjestetty. Muutamaa poikkeusta lukuun ottamatta jätevesineuvontaan oli mahdollisuus saada yhteys puhelimitse kaikkina arkipäivinä koko hankkeen ajan. Iltapäivystyksen tarpeesta kysyttiin puhelinneuvontaan yhteyttä ottaneilta asiakkailta. Neuvonnan asiakkaat vastasivat, etteivät kokeneet tarvetta iltapäivystykseen, hoidetaanhan muutkin asiat ns. virka-aikaan. Käytännössä neuvojat vastailivat työpuhelimiin ajoittain myös iltaisin ja viikonloppuisin, mikäli olivat tuolloin työssä. Sähköposteihin pyrittiin vastaamaan muutaman päivän sisällä kysymysten saapumisesta. Usein yksi vastaus ei riittänyt ja kirjeenvaihtoa käytiin muutamien viestien avulla. Syynä tähän oli se, että asiakkaat eivät olleet kuvanneet tilannetta riittävällä tarkkuudella ensimmäisessä viestissään. Joissakin tapauksissa keskustelujen jälkeen päädyttiin tekemään kiinteistökäynti, koska kiinteistön jätevesien käsittelyn tilanne ei ollut ratkaistavissa pelkästään asiakkaan antamien tietojen perusteella. 4.2 Neuvontapisteet tapahtumissa Hanke osallistui erilaisiin tapahtumiin järjestämällä niihin jätevesineuvontapisteen ja neuvojan paikalle. Näissä tapahtumissa ei pidetty erillisiä luentoja
9 Loppuraportti 9 (40) tai muita laajaa kuulijakuntaa tavoittavia puheita. Jätevesineuvojat olivat neuvontapisteillä vastailemassa asiakkaiden kysymyksiin ja jakamalla neuvontamateriaalia. Neuvontapiste oli yhteensä neljässä eri tapahtumassa. Vuonna 2014 neuvontapiste oli Multiaista satoa-tapahtumassa Multialla, asuntomessuilla (ELY-keskuksen pisteellä) ja Kylätalojen koulutuspäivässä Muurasjärvellä. Vuonna 2015 neuvontapistettä pidettiin vain Luhangan kesäkauden avajaisissa. Markkinoiden yhteyteen neuvontapisteitä ei järjestetty lainkaan, koska aiempien hankkeiden kokemukset markkinoiden yhteyteen järjestetyistä neuvontapisteistä olivat huonot. 4.3 Yleisötilaisuudet Hanke toteutti 8 muiden järjestämää ja yhden itse järjestämän yleisölle tarkoitetun jätevesi-illan tai vastaavan neuvontatilaisuuden. Yleisötilaisuuksien sisältöön kuului yleistasoinen jätevesiluento, jonka aikana käytiin lyhyesti läpi lainsäädännön vaatimukset, jätevesien käsittelyn vaihtoehdot, järjestelmien kunnostuksen vaiheet suunnittelusta lupien hakemisen kautta rakentamiseen ja käyttöön. Tilaisuuksien yhteydessä, yleensä lopuksi, oli mahdollisuus saada myös yksilöllisempää neuvontaa ja vastauksia monimutkaisempiin kysymyksiin kuin luennon aikana. Myös mahdollisuus kiinteistökäyntien tilaamiseen annettiin. Järjestäjinä olivat mm. kansalaisopistot, kunnat ja toiset hankkeet. Muiden järjestämien tilaisuuksien etuna on helppous ja tehokkuus, neuvojien ei tarvitse käyttää aikaa tilaisuuden valmisteluun tai markkinointiin, kun tapahtuman järjestäjä hoitaa kaiken. 4.4 Yksilöllinen neuvonta Jätevesiklinikoita järjestettiin Saarijärvellä, Kuhmoisissa, Jämsässä ja Keuruulla, yhteensä 10 kertaa. Klinikoiden kestoaika kerrallaan oli 2-2,5 tuntia ja niiden aikana asiakkailla oli mahdollisuus tulla vapaasti kyselemään jätevesiasioista. Neuvontaa jätevesiklinikoilla sai 39 henkilöä. Kaikki klinikoilla käyneet eivät aina tarvinneet yksilöllistä kiinteistökohtaista neuvontaa. Hankalimmissa tapauksissa sovittiin kiinteistökäynti, jotta voitiin taata asiakkaille paras mahdollinen neuvonta. Jätevesiklinikoilla kyseltiin myös yleisesti jätevesien käsittelystä ja sen vaatimuksista sekä erityisesti vuonna 2015 mahdollisista lainsäädännön muutoksista.
10 Loppuraportti 10 (40) Yksilöllistä neuvontaa annettiin tarpeen mukaan kaikkien yleisötilaisuuksien ja neuvontapisteiden yhteydessä. Kaikissa tilanteissa ei kuitenkaan pystytty antamaan kovin täsmällisiä neuvoja, koska tiedot kiinteistön todellisista olosuhteista jäivät usein vajaiksi. Niiden asiakkaiden kanssa sovittiin kiinteistökäynti, jotka kokivat tarvitsevansa vielä tarkempaa neuvontaan. Osa kysyjistä palasi myöhemmin asiaan puhelinneuvonnan kautta. Tässä kuvattua yksilöllistä neuvontaa annettiin hankkeen aikana yhteensä 95 henkilölle. 5 Kiinteistökohtainen neuvonta Kiinteistökohtaisia neuvontakäyntejä tehtiin hankkeen aikana yhteensä 458 kpl. Neuvontakäynneistä 385 kpl tehtiin vuoden 2014 aikana ja 73 kpl vuonna Kiinteistönomistajien pyynnöstä tehtiin 116 käyntiä ja alueellisesti tarjottuja käyntejä tehtiin 342 kpl. Suurin osa asiakkaiden itse pyytämistä käyneistä toteutettiin vuonna Alueellisesti kohdennettuja käyntejä tehtiin yhteensä 18 eri alueella. Alueet sijoittuivat Hankasalmen,, Jämsän, Keuruun, Konneveden, Kyyjärven, Laukaan, Multian, Muuramen, Petäjäveden, Uuraisten ja Äänekosken kuntien alueille. Kiinteistökohtaisilla neuvontakäynneillä arvioitiin olemassa olevan jätevesijärjestelmän kunto, käyttökelpoisuus ja jätevesiasetuksen sekä kunnan määräysten vaatimusten täyttyminen. Arvion perusteella annettiin ehdotuksia järjestelmän kunnostamisen vaihtoehdoista kiinteistöjen omistajille. Kaikkia omistajia neuvottiin kulloinkin käytössä olleen järjestelmän oikeaan käyttöön ja huoltoon, esim. sakokaivojen tyhjennysten teettämiseen riittävän usein. Neuvonnassa käytettiin apuna pääasiassa SYKE:n ja ympäristöministeriön julkaisemia neuvonta- ja tiedotusmateriaaleja. Painettuina niitä oli saatavilla kaikissa tilaisuuksissa ja niitä jätettiin kiinteistökäyntien yhteydessä asiakkaille. Muutamia myös postitettiin puhelinneuvonnan asiakkaille. Kiinteistökohtaisen tarpeen mukaan asiakkaille jaettiin tietoa myös jätevesijärjestelmien suunnittelijoista, kuivakäymälöistä (Huussi-seuran tuottamat julkaisut), sakokaivolietteiden kalkkistabiloinnista (kalkkistabilointiohje) ja omien talousvesikaivojen ylläpidosta (Hyvä kaivo- ja kaivoveden analyysitulkki esitteet). 5.1 Toteutustapa Kiinteistökäyntejä tehtiin sekä asiakkaiden pyynnöstä että kuntien kanssa sovituille alueille ns. nuohoojamallin mukaisesti. Alueellisessa neuvonnassa kunnat toimittivat hankkeelle haluamansa alueen kiinteistöjen ja niiden omistajien osoitteet, joiden perusteella hanke suunnitteli neuvonnan toteutuksen ja lä-
11 Loppuraportti 11 (40) hetti omistajille kirjeitse ehdotuksen neuvonta-ajasta. Alueellisessa neuvonnassa käynnit pyrittiin sijoittamaan arkipäiviin 9-16 väliseen aikaan. Mikäli arkipäivät tai ehdotettu kellonaika eivät sopineet, voitiin niitä neuvojan kanssa sopien muuttaa siten, että neuvontakäynti oli mahdollista saada myös iltaisin ja viikonloppuisin. Aikojen siirtämistä tai perumista varten kirjeessä oli neuvojan yhteystiedot ja kehotus ottaa tarvittaessa yhteyttä. Neuvonta-aikoja oli mahdollista varata kaikkien tilaisuuksien ja tapahtumien yhteydessä sekä puhelimitse ja sähköpostilla. Kiinteistökohtaiset neuvontakäynnit pyrittiin tekemään asiakkaille mahdollisimman hyvin sopivaan aikaan. Neuvontakäynnit järjestettiin yleensä siten, että samalla matkalla käytiin useissa kohteissa. Muutamia käyntejä tehtiin harkinnan mukaan yksittäin. Toteutetuista neuvontakäynneistä noin 3/4 oli alueellisen neuvonnan puitteissa tehtyjä ja 1/4 asukkaiden itse tilaamia. Kiinteistöllä käytettiin neuvonta-aikaa keskimäärin 45 minuuttia. Vähimmillään aikaa kului 20 minuuttia ja enimmillään 2 tuntia. Kiinteistöllä selvitettiin olemassa olevat jätevesien käsittelyjärjestelmät ja niiden kunto. Kunnon arvioinnin yhteydessä avattiin saostus- ja umpisäiliöiden kannet, mikäli ne kohtuullisella vaivalla saatiin auki. Säiliöiden kuntoa arvioitiin ensivaiheessa silmämääräisten havaintojen avulla. Betonisten säiliöiden rapautumista kokeiltiin myös mittakepillä, raapaisemalla säiliöiden sisäpintaa kepin päässä olevalla piikillä. Niissä tapauksissa, joissa säiliöt näyttivät päällisin puolin hyväkuntoisilta ja joiden ikä oli alle 20 vuotta, mitattiin myös säiliöiden tilavuus. Tilavuuden mittauksen yhteydessä selvisi samalla myös tiiviin pohja olemassaolo tai sen puuttuminen. Tilavuuden mittaukset tehtiin, koska säiliöiden tilavuus on olennainen osa niiden käyttökelpoisuuden arviointia. Kokemustemme mukaan asiakkaat eivät useinkaan osaa sanoa säiliöiden tilavuutta luotettavasti. Toisaalta riittävä tilavuus ei yksin tee säiliöstä käyttökelpoista, jos siitä puuttuu esim. pohja, joten oli hyvä selvittää myös pohjan olemassaolo. Neuvojat tutkivat myös jätevesien/ puhdistettujen jätevesien purkupaikan sijainnin ja olosuhteet. Usein asukkaat eivät pystyneet tarkkaan osoittamaan purkupaikkaa, tai eivät tienneet sen sijaintia lainkaan. Monessa tapauksessa kiinteistön omistajat osasivat kertoa, että putki menee ojaan, mutta sitä ei tosiasiassa löytynyt. Alun perin purku on siis tehty suoraan ojaan, mutta ajan saatossa putken pää on jäänyt maan alle.
12 Loppuraportti 12 (40) 5.2 Kiinteistöjen jätevesijärjestelmien taso Kiinteistöjen jätevesijärjestelmien taso vaihteli merkittävästi vakituisten ja loma-asuntojen välillä. Lisäksi huomattiin, että järjestelmissä on yleisesti eroja myös eri alueiden välillä. Joissakin tilanteissa eroja selitti alueiden eri-ikäinen rakennuskanta ja parissa tapauksessa myös alueen lähellä sijaitseva kunnallinen viemäriverkosto. Asukkaat eivät olleet panostaneet omien järjestelmien kunnostamiseen, koska olivat odottaneet viemäriverkoston laajentamista jo pitkään. Jätevesiselvitykset löytyivät 161 kiinteistöltä eli 35 %:lta kiinteistöistä. Näistä 127 kpl oli vakituisesti asuttuja ja 34 kpl vapaa-ajanasuntoja. Vakituisesti asutut kiinteistöt olivat kahta poikkeusta lukuun ottamatta tavanomaisesti varusteltuja painevedellisiä kiinteistöjä. Kahdella vakituisesti asutulla kiinteistöllä jätevedet katsottiin vähäisiksi. Kaikki jätevedet käsiteltiin samassa järjestelmässä 62,2 % kiinteistöistä. WC- ja pesuvesien erilliskäsittely tai pelkkä kuivakäymälä oli 37,8 % neuvotuista kohteista. Vapaa-ajan asutuksen osuus näistä kiinteistöistä oli 63 %. Taulukko 2. Yhteenveto kiinteistökäynneistä: kaikkien jätevesien käsittely yhdessä 1) Järjestelmä, jossa kaikki jätevedet käsitellään yhdessä (sis. vesi-wc) Vakituinen asutus Vapaa-ajan asutus Kpl % Kpl % Saostussäiliö (1, 2 tai 3-osastoinen), joiden jälkeen ei muuta käsittelyä Muu (järjestelmä joka ei ole riittävä) Järjestelmä riittämätön - yhteensä Vanha maaperäkäsittely Muu (pieniä toimia vaativa tai vanheneva ratkaisu) Pieniä toimia vaativa tai vanheneva ratkaisu yht Toimiva ja riittävä maaperäkäsittely Toimiva ja riittävä laitepuhdistamo Kaikki jätevedet umpisäiliöön Muu (järjestelmä kunnossa) 5 2 Järjestelmä kunnossa - yhteensä Neuvottuja kiinteistöjä Ikävapautetut kiinteistöt Yhteensä Taulukoissa 2 ja 3 ikävapautuksen piirissä olevien kiinteistöjen jätevesijärjestelmät on sisällytetty järjestelmien kuntoarvioihin ja neuvottujen kiinteistöjen määrään. Niitä ei siten lasketa uudelleen yhteen kiinteistömäärän kanssa.
13 Loppuraportti 13 (40) Tämä johtuu siitä, että neuvojat arvioivat olemassa olevat jätevesien käsittelyjärjestelmät ja niiden kunnon kaikissa tapauksissa. Omistaja sai aina arvion järjestelmän kunnosta, jotta asiaa ei tarvitse arvailla esim. omistajan vaihtumisen yhteydessä. Taulukko 3. Yhteenveto kiinteistökäynneistä: wc-vesien käsittely erillään 2) Järjestelmä, jossa wc-vedet ja muut jätevedet käsitellään erikseen tai wc-vesiä ei ole Vakituinen asutus Vapaa-ajan asutus Kpl % Kpl % Järjestelmä riittämätön - yhteensä Pieniä toimia vaativa tai vanheneva ratkaisu yht Umpisäiliö + toimiva ja riittävä maaperäkäsittely <3 Umpisäiliö + toimiva ja riittävä laitepuhdistamo (harmaavesisuodatin) 1 <2 Umpisäiliö + muu riittävä käsittely 1 <2 Kuivakäymä + toimiva ja riittävä maaperäkäsittely 1 <2 3 <3 Kuivakäymä + toimiva ja riittävä laitepuhdistamo (harmaavesisuodatin) Kuivakäymälä + muu riittävä käsittely 1 <2 1 <1 Muu (järjestelmä kunnossa) 1 <2 1 <1 Järjestelmä kunnossa - yhteensä Jäteveden määrä vähäinen - yhteensä Neuvottuja kiinteistöjä Ikävapautetut kiinteistöt Yhteensä Kiinteistöjen käyttö Hankkeen aikana tehdyistä kiinteistökohtaisista neuvontakäynneistä 316 kappaletta kohdistui vakituisesti asutuille kiinteistöille ja 142 kappaletta lomaasunnoille. Monilla kohteilla oli myös erillinen ranta- tai pihasauna, jonka jätevesien käsittely arvioitiin samalla, näitä saunarakennuksia ei kuitenkaan kirjattu erillisiksi kiinteistöiksi tilastoihin. Ikävapautuksen piirissä oli yhteensä 38 kiinteistöä, eli 8,3 % kaikista tehdyistä kiinteistökäynneistä. Ikävapautuksen piirissä olevilla kiinteistöilläkin arvioitiin kunnostustarpeet ja annettiin ehdotukset kunnostusvaihtoehdoista. Osa ikävapautuksen piirissä olevista halusi kunnostaa järjestelmän perillisiä varten tai kiinteistön myyntiä ajatellen. Mikäli kunnostuksia ei tehdä, jää kiinteistölle neuvojan käynnistä kuitenkin ohjeet tulevaisuutta varten siitä, mitä järjestelmälle tulisi ja voisi jatkossa tehdä.
14 Loppuraportti 14 (40) Asukasmäärä vakituisesti asutuilla kiinteistöillä vaihteli 1-7 henkilöä, keskimäärin asukkaita oli 2-3. Loma-asuntojen käyttäjämääriä oli vaikea arvioida, koska tilanne vaihtelee vakituisia asuntoja enemmän. Käytännössä asiakkaat ilmoittivat käyttäjämääräksi 1-2, samalla todeten, että usein on vieraita ja/ tai perhettä samaan aikaan paikalla, eli käyttäjien määrä on todennäköisesti paljon ilmoitettua suurempi. Syyt neuvonnan pyytämiseen vaihtelivat, eikä kaikilta syitä edes kysytty. Usein syyksi ilmoitettiin tarve selvittää, onko kunnostustoimia tarpeen tehdä. Muutamilla kohteilla oli jo ollut ongelmia olemassa olevan järjestelmän kanssa ja he halusivat tietää voiko ongelmia selvittää ilman järjestelmän kokonaisuudistusta. Osalla oli jo aikomus kunnostaa järjestelmää ja he halusivat puolueettoman arvion kunnostusvaihtoehdoista ennen kuin joutuvat suunnittelijoiden ja kauppiaiden armoille. Perustelut olivat samat riippumatta kiinteistön käyttötarkoituksesta. 5.4 Yhteenveto käynneillä annetuista arvioista Kaikilla neuvontakäyntien kohteena olleilla kiinteistöillä arvioitiin jätevesien käsittelyjärjestelmän kunto ja käyttökelpoisuus kohteessa, suhteessa lainsäädännön ja kunnan määräysten vaatimuksiin. Ikävapautettujen kiinteistöjen jätevesien käsittelyjärjestelmien kuntoarviot sisältyvät alla oleviin kaavioihin. 17 % 13 % 13 % 57 % Järjestelmä kunnossa Pieniä toimenpiteitä vaativa tai vanheneva ratkaisu Järjestelmä riittämätön Vähäiset vedet Kuvio 1. Järjestelmien kuntoarviot kaikilla neuvontakäyntien kohteilla, n=458 Kaikista neuvotuista kiinteistöistä vain 13 %:lla oli kaikki vaatimukset täyttävä ja toimiva jätevesien käsittelyjärjestelmä. Vähäisten vesien luokkaan kuului
15 Loppuraportti 15 (40) 17 % neuvotuista kiinteistöistä. Yhteensä siis 30 %:lla neuvotuista kohteista ei ollut akuuttia tarvetta kunnostaa nykyistä järjestelmäänsä. Merkittäviä ja pikaisesti tehtäviä kunnostustoimia tarvitaan 57 %:lla neuvotuista kiinteistöistä. Vain 13 % kohteista selviää pienillä kunnostuksilla tai tehostetulla käyttötarkkailulla. Osa keltaiselle alueelle kuuluvista kiinteistöistä joutunee lähivuosina uudistamaan jätevesijärjestelmäänsä merkittävällä panostuksella, esim. uusimaan maasuodatinkentän (vanheneva ratkaisu). Osalla näistä kohteista kunnostustarpeet ovat todella pieniä, kuten umpisäiliön täyttymishälyttimen asennus tai saostussäiliön kannen korjaus Arviot vakituisesti asutuilla kiinteistöillä Vakituisesti asuttujen kiinteistöjen jätevesien käsittely on huomattavasti huonommassa kunnossa kuin kaikkien kiinteistöjen yhteistulokset antavat ymmärtää. Kuviossa 2 on esitetty pelkästään vakituisten asuntojen jätevesijärjestelmien kuntoarviot neuvontakäyntien kohteena olleilta kiinteistöiltä. Arvioiden mukaan 70 % kiinteistöistä ei täytä nykyisiä vaatimuksia ja niiden järjestelmät vaativat merkittäviä kunnostustoimia. Pienemmillä korjauksilla selviää 13 % neuvotuista kiinteistöistä. Asiat ovat kunnossa nykyisillä järjestelmillä yhteensä 17 %:lla (vähäiset vedet ja järjestelmä kunnossa). 1 % 16 % 13 % 70 % Järjestelmä kunnossa Pieniä toimenpiteitä vaativa tai vanheneva ratkaisu Järjestelmä riittämätön Vähäiset vedet Kuvio 2. Järjestelmien kuntoarviot vakituisilla asunnoilla, n=316
16 Loppuraportti 16 (40) Arviot vapaa-ajan asunnoilla Neuvontakäyntien kohteena olleilla vapaa-ajan asunnoilla vedenkäytön kannalta merkittävä varustelutaso oli yleisesti melko matala. Suurin osa (52 %) kiinteistöistä kuului vähäisten vesien luokkaan, jolloin niillä on lähinnä kantovesi tai jonkinlainen kesävesiletku sekä kuivakäymälä. Vesikalustukseltaan runsaammin varustelluista vapaa-ajan asunnoista 8 %:lla oli riittävä ja toimintakuntoinen jätevesien käsittelyjärjestelmä. Pienillä kunnostuksilla selviää neuvojien arvioiden mukaan 11 % neuvotuista kohteista. Kokonaan uutta järjestelmää tai muuta merkittävää järjestelmän kunnostusta vaatii 29 % vapaa-ajanasunnoista. Näistä kohteista lähes kaikilla oli käytössä vesikäymälä ja useat niistä ovat aiemmin toimineet vakituisina asuntoina. Pelkästään loma-asunnoiksi rakennetut ja samalla vesikalustukseltaan runsaasti varustellut kiinteistöt olivat selvänä vähemmistönä. 8 % 11 % 52 % 29 % Järjestelmä kunnossa Pieniä toimenpiteitä vaativa tai vanheneva ratkaisu Järjestelmä riittämätön Vähäiset vedet Kuvio 3. Järjestelmien kuntoarviot vapaa-ajan asunnoilla, n= Yhteenveto käynneillä annetuista toimenpide-ehdotuksista Kiinteistökäynneillä annettiin jätevesijärjestelmien kuntoarvioiden lisäksi ehdotuksia kunnostusvaihtoehdoista sekä neuvottiin järjestelmien oikeaa ylläpitoa. Useimmille kiinteistöille oli arvioiden mukaan käytettävissä useita eri vaihtoehtoja, joten raportteihin kirjattuja ehdotuksia on kappalemääräisesti enemmän kuin neuvottuja kiinteistöjä. Taulukoissa 4 ja 5 on esitetty kiinteistöille ehdotetut kunnostusvaihtoehdot.
17 Loppuraportti 17 (40) Neuvojien tekemien toimenpide-ehdotusten perusteella kunnostustarpeita löytyi useimmin saostussäiliöistä (korjaus, tilavuuden lisäys). Jätevesien käsittelyjärjestelmän parantamiseksi sopivista ratkaisuista yleisimmin ehdotettiin maapuhdistamoa, jonka tyypin suunnittelija valitsisi. Seuraavaksi eniten ehdotuksia annettiin umpisäiliöiden asentamiseen. Laitepuhdistamoita olisi teoriassa voinut ehdottaa paljon enemmänkin, mutta kiinteistönomistajien ehdottoman kielteisen suhtautumisen vuoksi niitä ei aina kirjattu ehdotuksiin, jos kiinteistölle oli mahdollista toteuttaa jokin muu järjestelmä. Umpisäiliöistä puuttui lähes kaikissa tapauksissa täyttymishälytin, joten sen lisääminen on myös yksi usein ehdotettu toimenpide. Vesikäymälän korvaamista kuivakäymälällä tarjottiin vaihtoehdoksi erityisesti niillä kiinteistöillä, joilla nykyinen jätevesien käsittely soveltuisi sellaisenaan pelkkien harmaiden vesien käsittelyyn. Taulukko 4. Toimenpide-ehdotukset vakituisesti asutuilla kiinteistöillä Toimenpide-ehdotukset: vakituiset asunnot Kpl wc:n vaihto kuivakäymäläksi tai kuivakäymälä lisäksi 38 wc:n uusinta vähävetiseksi huuhtelukäymäläksi 2 saostussäiliöiden kunnostus tai uusiminen 131 saostussäiliöiden lisäys (esim. osasto lisää) 96 umpisäiliö 57 hälyttimen lisäys umpisäiliöön 39 maapuhdistamo, jonka tyypin suunnittelija valitsee 118 imeytyskentän rakentaminen 42 maasuodattamon rakentaminen 83 fosforinpoiston lisääminen 2 harmaavesisuodatin 27 laitepuhdistamo 38 yhteisratkaisu naapureiden kanssa? 2 muu, mikä? 61 Taulukon 4 alimmalle riville sisältyvät kaikki muut ehdotukset, joita ei ole voinut sisällyttää erikseen mainittuihin kohtiin. Tähän luokkaan kuuluivat esim. kehotukset liittyä lähellä sijaitsevaan viemäriverkostoon, imeyttämön tuuletusputkien jatkaminen, saostussäiliöiden kansien vaihtaminen ehjiksi ja purkujärjestelyjen parantaminen. Vapaa-ajanasunnoille ja mökeille annetut toimenpide-ehdotukset on esitetty taulukossa 5. Tässä vaiheessa on muistettava, että suurin osa neuvotuista mökeistä kuului vähäisten vesien luokkaan, joilla jätevesien käsittely oli jo riittävän hyvin hoidettu. Näilläkin kohteilla annettiin joitakin ohjeita esim. käymäläjätteiden asianmukaiseen käsittelyyn tai imeytyskaivojen huoltoon. Ohjeita ei
18 Loppuraportti 18 (40) kuitenkaan merkitty tähän taulukkoon, koska kyse on enemmän oikeasta käytöstä kuin kunnostustoimista. Useimmin ehdotettiin erilaisia saostussäiliöihin liittyviä kunnostus- ja lisäys toimenpiteitä ja maapuhdistamoiden rakentamista. Näiden jälkeen toiseksi yleisin ehdotus oli umpisäiliön käyttöönotto. Vaatimus wc-vesien johtamisesta umpisäiliöön tuli yleensä kunnan omista määräyksistä ranta- tai pohjavesialueille. Käytössä olleista umpisäiliöistä puuttui usein täyttymishälytin, joka johti kehotukseen lisätä hälytin. Vesikäymälän vaihtamista kuivakäymäläksi ehdotettiin erityisesti niillä kiinteistöillä, joilla olemassa oleva jätevesijärjestelmä olisi riittävä vain harmaille vesille. Muu, mikä? kohta pitää sisällään mm. kehotuksia liittyä viemäriverkostoon, parantaa jätevesijärjestelmän tuuletusta tai purkujärjestelyjä. Taulukko 5. Toimenpide-ehdotukset vapaa-ajan asunnoilla ja mökeillä Toimenpide-ehdotukset: vapaa-ajan asunnot Kpl wc:n vaihto kuivakäymäläksi tai kuivakäymälä lisäksi 16 wc:n uusinta vähävetiseksi huuhtelukäymäläksi 0 saostussäiliöiden kunnostus tai uusiminen 40 saostussäiliöiden lisäys (esim. osasto lisää) 26 umpisäiliö 21 hälyttimen lisäys umpisäiliöön 14 maapuhdistamo, jonka tyypin suunnittelija valitsee 36 imeytyskentän rakentaminen 16 maasuodattamon rakentaminen 27 fosforinpoiston lisääminen 0 harmaavesisuodatin 11 laitepuhdistamo 5 yhteisratkaisu naapureiden kanssa? 1 muu, mikä? 14 6 Palaute ja neuvonnan vaikuttavuus Hankkeessa toteutettiin neuvonnan vaikuttavuuskysely SYKE:n laatimaa kysymyspohjaa käyttäen. Vaikuttavuuskysely kohdistettiin vakituisessa käytössä oleville kiinteistöille, joille kiinteistökohtainen neuvontakäynti oli tehty vuosina 2012 ja Selvitys tehtiin puhelimitse kaikille, jotka olivat antaneet puhelinnumeronsa hankkeelle neuvonnan yhteydessä. Selvityksestä laadittiin yksityiskohtainen raportti, joka on tämän raportin liitteenä 2. Neuvonnan vaikuttavuuskyselyn tulosten mukaan suurin osa neuvottujen kiinteistöjen omistajista oli neuvonnan kautta motivoitunut kunnostamaan jäteve-
19 Loppuraportti 19 (40) sijärjestelmää. Käytännön toimenpiteiden tasolle jätevesijärjestelmien kunnostuksessa oli kiinteistönomistajista siirtynyt kuitenkin vain vähemmistö. Järjestelmän olivat kunnostaneet neuvontakäynnin jälkeen lähinnä ne, joilla oli joko käynnin aikana tai jo sitä ennen havaittu akuutti ongelma jätevesien käsittelyssä. Neuvonnassa tehdään työtä asukkaiden asennemuutoksen parissa. Muutos on yleensä hidasta ja vain harvat ovat jo neuvontaa saadessaan valmiiksi motivoituneet tai muuten valmiita välittömiin toimenpiteisiin järjestelmän kunnostamiseksi. Noin vuoden kuluttua neuvontakäynnistä tehtävä vaikuttavuuskysely tulee asukkaiden näkökulmasta ehkä hieman liian pian. Toisaalta yhteydenotto (kysely) hankkeesta saattaa myös aktivoida asukkaat ryhtymään jo aiemmin tarpeellisiksi havaittuihin toimenpiteisiin ja siten edistää jätevesien käsittelyn tason parantumista pikkuhiljaa. Vaikuttavuusselvitystä tehtiin loppuvuodesta 2014, jolloin julkisuuteen tuli tieto jätevesilainsäädännön muutostarpeiden selvittämisestä. Selvityksen yhteydessä saatiinkin kommentteja, joiden mukaan asukkaat eivät ole halukkaita kunnostustoimiin ennen kuin lainsäädännön tilanne on oikeasti selvillä. Hanke selvitti neuvonnan vaikuttavuutta myös tarkastelemalla jätevesijärjestelmien kunnostukseen haettujen rakennus- ja toimenpidelupien määrää muutamissa kunnissa vuosina Tarkasteltavat kunnat valittiin edustamaan hankkeen toiminnassa aktiivisesti mukana olleita ja täysin passiivisia kuntia. Lupien määrät kunnissa olivat pieniä ja otanta-aika oli lyhyt, joten tuloksista ei voi suoraan vetää johtopäätöksiä neuvonnan vaikutuksesta lupien määrään. Aktiivisesti neuvonnassa mukana olleissa kunnissa lupahakemusten määrä oli tarkasteluaikana noussut, mutta nousua oli myös passiivissa kunnissa. (Liite 3) Kiinteistökäyntien yhteydessä kysyttiin suullista palautetta neuvonnasta, sen laadusta ja tarpeesta yleensäkin. Muutamia palautteita saatiin myöhemmin asiakkaita uudelleen tavattaessa tai puhelimitse. Näin saatu palaute oli pelkästään positiivista. Asiakkaat pitivät erityisen hyvänä hankkeemme linjausta siitä, ettei mitään tietoja luovuteta kuntien viranomaisille, tai muillekaan. Osa asiakkaista kiitteli myös neuvojien asennetta ja selkeää ulosantia sekä kirjallista palautetta, joka jäi neuvonnasta kiinteistölle. Saatuja palautteita kirjattiin muistiin ja käsiteltiin hankepalavereissa. Kunnilta pyydettiin palautetta toiminnasta jatkuvasti ja erikseen syksyllä Vastauksia tuli vähän, mutta niiden sisältö oli positiivinen ja neuvonnan jatku-
20 Loppuraportti 20 (40) mista pidettiin tärkeänä. Neuvonta koettiin tarpeelliseksi erityisesti niissä kunnissa, joiden alueella toimintaa oli ollut eniten. Kunnat olivat erittäin halukkaita jatkamaan yhteistyötä tulevina vuosina, mikäli neuvontatyö pysyy edelleen maksuttomana. Erityistä kiitosta saatiin asiantuntevasta ja luotettavasta neuvonnasta, jollaista kunnat eivät itse pysty antamaan resurssien puutteen ja eturistiriitojen vuoksi. Kaikilta kohderyhmiltä saadun palautteen perusteella neuvontaa pidetään tärkeänä, tarpeellisena ja asiantuntevana. Erityisen hyvä palaute saatiin alueellisen neuvonnan asiakkailta. He pitivät alueellista neuvontaa helpoimpana tapana oikean tiedon hankintaan, koska heidän ei itse tarvinnut edes tilata neuvojaa. Erityisen hyvänä asiana pidettiin neuvonnan maksuttomuutta, tämäkin palaute oli sama kaikilta kohderyhmiltä. 7 Tuloksellisuus Yhteenveto hankkeen laskennallisesta tuloksellisuudesta suhteessa kustannuksiin ja toteutuneisiin toimenpiteisiin sekä Suomen ympäristökeskuksen raportointiohjeen mukainen vertailuluku. Taulukko 5 Laskennallinen tuloksellisuus Hankkeen kokonaiskulut = kokonaisbudjetti (ml omarahoitus) ,04 Yleisneuvonta (puhelin, yleisötilaisuudet) Yksilöllinen neuvonta Kiinteistökohtainen neuvonta Yht. 443 X, henkilöä 95 Y, taloutta 458 Z, taloutta Jätevesineuvonta Keski-Suomessa hankkeen vertailuluvuksi ylläolevalla kaavalla saatiin 211,0. 8 Arvio hankkeen onnistumisesta Hankehenkilöstön mielestä hankkeen toteutus oli kokonaisuutena arvioiden onnistunut, vaikka hankesuunnitelmassa asetettuja tavoitteita ei kaikilta osin saavutettu. Merkittävin syy tavoitteista jäämiseen on syksyllä 2014 jälleen alkanut keskustelu hajajätevesilainsäädännön muuttamisesta, jonka seurauksena asukkaat lakkasivat tilaamasta neuvontakäyntejä. Suhtautuminen kunnissakin muuttui aiempaa varautuneemmaksi, eikä esim. info-tilaisuuksia pidetty vuonna 2015 tarpeellisena, myös kiinteistökohtaisen neuvonnan kysyntä väheni merkittävästi. Lisäksi osa alueneuvonnan asukkaistakin jätti ehdotetun neuvontakäynnin käyttämättä vedoten tuleviin lakimuutoksiin.
21 Loppuraportti 21 (40) Aiempiin neuvontahankkeisiin verrattuna merkittävää edistystä on huomattu syntyneen siinä, että alueen asukkaat osaavat ja haluavat hakea neuvontaa JAMK:lta. Puskaradio vie tehokkaasti viestiä asiantuntevasta ja aidosti puolueettomasta neuvonnasta asukkaiden keskuudessa. Pitkäaikainen jätevesineuvonnan toteuttaminen alueella on luonut hankkeelle tunnettuutta ja hyvän maineen, niin kuntien viranomaisten kuin kiinteistönomistajienkin keskuudessa. Työajoissa joustavan henkilöstön ansiota on se, että pystyimme palvelemaan asiakkaita tarpeen mukaan myös iltaisin, aikaisin aamulla ja viikonloppuisin. Kaikilla kiinteistöjenomistajilla ei ole mahdollisuutta olla kotona/mökillä arkipäivisin ns. virka-aikaan, mutta neuvonnan tarve on heillä yhtä suuri kuin muillakin. Neuvojien työajanseuranta olisi helpompaa, mikäli neuvonta kohdennettaisiin vain arkipäiville ja päivä aikaan, mutta samalla palvelun laatu ja saatavuus heikkenisi. 9 Johtopäätökset Neuvontaa voidaan Keski-Suomen alueella edelleen tehostaa lisäämällä alueellisen neuvonnan osuutta, tämä edellyttää myös kunnilta nykyistä enemmän sitoutumista. Alueellisella neuvonnalla tavoitetaan kiinteistöjen omistajia tehokkaimmin ja neuvonta voidaan kohdistaa ympäristönsuojelullisesti tärkeimmille alueille. Edelleen on tärkeää varmistaa myös tilauksiin perustuva neuvonta, jotta apua saavat myös neuvonta-alueiden ulkopuolella sijaitsevien kiinteistöjen haltijat. Kokemustemme mukaan neuvonnan pullonkaulana voidaan edelleen pitää kuntien viranomaisten erilaista suhtautumista neuvontaan ja jätevesien käsittelyn parantamiseen yleensäkin. Erot ovat huomattavissa sekä eri kuntien että saman kunnan eri viranomaisten asenteissa. Neuvontaa helpottivat merkittävästi asiaan positiivisesti suhtautuvat ympäristönsuojelu- ja rakennusvalvontaviranomaiset. Tällöin hankkeen tarvitsemat tiedot ja tuki saatiin helposti, myös asiakkaita ohjattiin kunnista aktiivisesti neuvonnan pariin. Passiivisesti neuvontaan suhtautuneet kuntien viranomaiset eivät juurikaan edistäneet neuvonnan toteutusta alueellaan, toisaalta he eivät neuvontaa estäneetkään. Kuntien viranomaisten suhtautuminen jätevesiasioihin vaikuttaa olevan melko yleisesti myös asukkaiden tiedossa ja vaikuttaa myös heidän asenteisiinsa. Asiaan positiivisesti suhtautuvat, aktiiviset ja vaativat viranomaiset johtavat myös asukkaiden suhtautumiseen neuvontaan positiivisemmin. Passiivisilta viranomaisilta asukkaiden on vaikea saada oikeaa tietoa jätevesiasioista, eikä heitä
22 Loppuraportti 22 (40) aina ohjata edes neuvonnan pariin. Tällöin nekään asukkaat, joilla olisi akuutti tarve saada jätevesiasiat kuntoon, eivät välttämättä saa oikeaa tietoa kunnostustoimiensa tueksi. Neuvonnassa käytetyt toimintamallit toimivat teknisesti ja vastaavat asukkaiden tarpeisiin, mutta mikäli kunnissa ei pidetä yllä samaa vaatimustasoa, kuin neuvojien on työssään pidettävä, on lopputulos asukkaan kannalta ongelmallinen. Näemme, että paras tuki neuvonnan tehostamiseen tulisi kuntien linjausten yhtenäistämisellä. Aloitettaisiin vaikka siitä, että jokaisessa kunnassa oikeasti vaadittaisiin pätevän suunnittelijan tekemä jätevesisuunnitelma järjestelmää uudistettaessa. Neuvontaa voidaan valtakunnan tasolla kehittää järjestämällä valtakunnallista mainontaa ja tiedotusta jätevesien käsittelystä sekä neuvonnan saatavuudesta. Näkyvyyttä neuvonnalle olisi tärkeää saada erityisesti TV- ja radiojuttuina/ mainoksina sekä artikkeleina valtakunnallisissa lehdissä. Tarve tällaiselle kampanjoinnille korostuu merkittävästi, mikäli jätevesien käsittelyä koskevaa lainsäädäntöä vielä tullaan muuttamaan. Jätevesineuvonnalla tavoiteltava asennemuutos, joka johtaa aikanaan jätevesijärjestelmien kunnostukseen, on todella hidasta. Neuvonnan uskottavuutta suuren yleisön silmissä ovat heikentäneet useat lainsäädäntöön tehdyt ja suunnitellut muutokset sekä joissakin kunnissa viranomaisten suhtautuminen asiaan. Ilman kattavaa jätevesineuvontaa asennemuutos olisi paljon nykyistä hitaampaa ja asiakkaat markkinoiden armoilla. Neuvonta varmasti edistää haja-asutuksen jätevesien käsittelyn tason parantamista, mutta sen tulokset realisoituvat hitaasti. Allekirjoitukset Liitteet Pasi Raiskinmäki Yksikönjohtaja Nina Pimiä Projektipäällikkö puolesta, Arto Riihinen Lehtori 1. Hankesuunnitelmassa asetettujen tavoitteiden saavuttaminen 2. Neuvonnan vaikuttavuusselvitys vuosilta Jätevesijärjestelmien kunnostuksen lupamäärien kehitys
23 LIITE 1 Hankesuunnitelmassa asetettujen tavoitteiden saavuttaminen hankkeen aikana. Hankesuunnitelmassa esitetty tavoite hankeajalle Toteuma hankeaikana Neuvontatilaisuudet Itse järjestetyt jätevesi-infot ja tilaisuudet (kuntien tarpeiden mukaan) 11 kpl Muut tilaisuudet ja tapahtumat 10 kpl 12 kpl Tilaisuudet (yleisneuvonta) yhteensä 10 kpl 23 kpl Osallistujamäärä tilaisuuksissa yhteensä 400 hlö 277 hlö Yksilöity neuvonta Yksilöity jätevesineuvonta tilaisuuksien yhteydessä (sis. klinikat) 95 hlö Puhelin- ja sähköpostineuvonta 140 kpl/hlö 166 kpl/hlö Yksilöityneuvonta yhteensä 140 kpl/hlö 261 kpl/hlö Kiinteistökohtaiset neuvontakäynnit 600 kpl 458 kpl Yksilöity neuvonta + kiinteistökäynnit yhteensä, neuvotut henkilöt 719 hlö
24 LIITE 2 Vaikuttavuusselvitys Kiinteistökohtaisen jätevesineuvonnan vaikuttavuuden selvitys vuosina 2012 ja 2013 neuvotuilla kiinteistöillä 1. Taustaa Jätevesineuvonnan vaikuttavuusselvityskysely toteutettiin joulukuussa 2014, kun neuvontakäynneistä oli kulunut 1 2 vuotta. Kyselyssä noudatettiin SYKE:n kysymyspohjaa ja vastausvaihtoehtoja (liite 1). Kysely tehtiin vakituisessa käytössä olevien kiinteistöjen asukkaille, joiden jätevesijärjestelmä ei täyttänyt vaatimuksia tai järjestelmä vaati vähäisiä kunnostustoimenpiteitä (liikennevaloasteikolla punainen tai keltainen). Ikävapautuksen piirissä olevat kiinteistöt jätettiin kyselyn ulkopuolelle. Kysely toteutettiin puhelinhaastatteluin ja muutamien kiinteistöjen osalta sähköpostikyselynä. Kysely tehtiin asukkaille, joiden yhteystiedot (puhelinnumerot tai sähköpostiosoitteet) oli saatu neuvontakäynnin yhteydessä, mutta myös jonkin verran asukkaiden puhelinnumeroita selvitettiin numerohakupalvelusta. 2 Selvityksen kattavuus Vuoden 2012 jätevesineuvonta Vuoden 2012 neuvonnan piirissä oli 118 vakituissa käytössä olevaa kiinteistöä. Näistä 7 kiinteistöä oli alueellisen neuvonnan piirissä ja 111 kutsuttuja neuvontakäyntejä. Kiinteistöistä 82 % järjestelmä ei täyttänyt vaatimuksia (punainen) ja 11 % oli vähäisempää kunnostustarvetta (keltainen). Ikävapautuksen piirissä oli 13 kiinteistön asukkaat ja vesiosuuskunnan toiminta-alueella oli yksi kiinteistö. Kysely tehtiin 47 kiinteistön asukkaille (40 % neuvotuista kiinteistöistä vuonna 2012), joista yhtä lukuun ottamatta neuvontakäynti tilattiin kiinteistölle. Yhden asukkaan kiinteistö oli siis alueellisen neuvonnan piirissä eli neuvontakäynti tarjottiin kiinteistölle. Vuoden 2013 jätevesineuvonta Vuoden 2013 jätevesineuvonnan piirissä oli 255 vakituisessa käytössä olevaa kiinteistöä. Alueellisen neuvonnan piirissä oli 47 % kiinteistöistä ja kutsuttuja neuvontakäyntejä tehtiin 53 % kiinteistöistä. Kiinteistöistä 83 % järjestelmä ei täyttänyt vaatimuksia (punainen) ja 4 % oli vähäisempää kunnostustarvetta (keltainen). Ikävapautuksen piirissä oli 22 kiinteistön asukkaat ja vesiosuuskunnan toiminta-alueella oli kaksi kiinteistöä. Kysely tehtiin 56 kiinteistön asukkaille (22 % neuvotuista kiinteistöistä vuonna 2013), joista 16 kiinteistöä oli alueellisen neuvonnan piirissä ja 40 kiinteistöllä neuvoja kutsuttiin kiinteistölle.
25 LIITE 2 Vaikuttavuusselvitys 3 Kyselyn tulokset 3.1 Motivoiko neuvontakäynti teitä ryhtymään kunnostustoimenpiteisiin, mikäli sellaisten arvioitiin olevan kiinteistöllänne tarpeellisia? Kyselyn perusteella neuvontakäynti motivoi suurinta osaa asukkaista ryhtymään kunnostustoimenpiteisiin, vaikka vain harva oli ryhtynyt kunnostustoimiin. Vuonna 2012 neuvontaa saaneet asukkaat ovat hieman motivoituneempia ryhtymään kunnostustoimiin kuin vuonna 2013 neuvontaa saaneet asukkaat (kaavio 1). Tämä johtunee vuonna 2013 alueellisen neuvonnan piiriin kuuluvien asukkaiden suuremmasta määrästä. Alueellisen neuvonnan asukkaista 19 % neuvonta ei motivoinut ja 25 % oli epävarma neuvonnan motivoimisesta (kaavio 2). Tämä vahvistaa oletusta, että neuvontakäynnin itse tilanneet asukkaat ovat motivoituneempia ja vastaanottavaisempia neuvonnalle kuin tarjotun neuvontakäynnin asukkaat. Kaavio 1. Neuvonnan motivointi vuosina 2012 ja 2013 neuvontaa saaneiden asukkaiden keskuudessa. 100 % 90 % 80 % 70 % 60 % 50 % 40 % 30 % 20 % 10 % 0 % 9 % 8 % 83 % 14 % 13 % 73 % Kyllä Ei En osaa sanoa
26 LIITE 2 Vaikuttavuusselvitys Kaavio 2. Neuvonnan motivointi alueellisen neuvonnan asukkailla ja neuvontakäynnin kutsuneilla asukkailla vuonna Vuonna 2013 neuvotut asukkaat 100 % 90 % 80 % 70 % 60 % 50 % 40 % 30 % 20 % 10 % 0 % 10 % 25 % 10 % 19 % 80 % 56 % Alueellisen neuvonnan piirissä 2013 Neuvontakäynnin kutsuneet 2013 Kyllä Ei En osaa sanoa 3.2 Saitte neuvontakäynnistä kirjallisen dokumentin, jossa arvioitiin nykyisen järjestelmänne riittävyys ja mahdollisten toimien tarpeellisuus. Onko tämä dokumentti teillä tallessa? Neuvontakäynnistä saatu dokumentti on lähes kaikilla vuonna 2013 neuvotuilla asukkailla tallessa (kaavio 3). Vuonna 2012 neuvotuista asukkaista oli enemmän epävarmuutta dokumentin tallessa olosta ja yhdellä kiinteistöllä dokumentti ei ollut enää tallessa. Kaavio 3. Neuvontakäynnin dokumentin tallessa olo vuosina 2012 ja 2013 neuvontaa saaneiden asukkaiden keskuudessa. 100% 80% 60% 40% 20% 11 % 2 % 87 % 4 % 96 % 0% Kyllä Ei En osaa sanoa